དེའང་༢༠༡༨ཕྱི་ཟླ་༧ཚེས་༡ཉིན་སྡེ་དགེ་རྒྱལ་ཡོངས་ལྷན་ཚོགས་ཀྱི་དབུས་རྒྱུན་ཚོགས་གཙོ་འཆམ་ར་དྲི་མེད་རྒྱལ་མཚན་མཆོག་དང་།སྡེ་དགེ་ས་ཁང་ཚོགས་ཆུང་གི་ཚོགས་མི་འཛི་སྒར་མཁན་པོ་བསོད་ནམས་བཀྲ་ཤིས་ལགས་རྣམ་པ་གཉིས་ཀྱིས་དབུས།ལྡི་ལི་ས་གནས་སྡེ་དགེའི་ཚོགས་གཙོ་དང་ཚོགས་པའི་ལས་བྱེད་རྣམ་པ་ལྷན་འཛོམས་ཐོགཉེ་ཆར་སྡེ་དགེ་རྒྱལ་ཡོངས་ལྷན་ཚོགས་ཀྱི་འགན་ལྷན་ཐེངས་༤པའི་ཚོགས་ཐོག་ནས་སྡེ་དགེའི་གསོལ་མགྲོན་ཁང་གསར་རྒྱག་སྐབས།ཞལ་འདེབས་དང་སྐྱེད་མེད་བུན་གཡར་རྒྱ་ཆེན་གནང་མཁན་གྱི་གཏོང་ཕོད་ཡངས་པའི་མི་སྣ་ཁག་ཅིག་ལ་བཀའ་དྲིན་རྗེས་དྲན་གྱི་གཟེངས་རྟགས་རེ་འབུལ་ལམ་ཞུས་ཡོད་པ་ལས།ཨ་རིར་གནས་བཞུགས་དཀོན་མཆོག་བསྟན་འཛིན་ལགས་སྐབས་དེར་དངོས་སུ་བཅར་ཐུབ་མེད་སྟབས།དེ་རིང་ཁོང་གི་སྐུ་ཚབ་གཟའ་ཟླ་པདྨའི་ལགས་རྒྱལ་ས་ལྡི་ལི་ལ་ཕེབས་ཞོར་དབུས་ལས་ཁུངས་སུ་ཆེད་བསུས་ཐོག་གཟེངས་རྟགས་དེ་དངོས་སུ་ཕུལ་ཡོད་པ་རེད།དཀོན་མཆོག་ལགས་ཀྱིས་གསོལ་མགྲོན་ཁང་གསར་རྒྱག་སྐབས་ཨ་སྒོར་ཁྲི་༥ཐམ་པའི་ཞལ་འདེབས་དང་།མ་ཟད་ད་བར་ཚོགས་པའི་ལས་དོན་གང་ཐད་ལ་ནུས་ཤུགས་བསྟན་ཏེ་མཐུན་འགྱུར་རྒྱ་ཆེན་གནང་ཡོད་པ་རེད།